La pel·lícula ‘Solo nos queda bailar’ se projectarà este diumenge
02 de juny 2021

El Departament de Cultura de l'Ajuntament de Sagunt, en el cicle de cinema contemporani europeu, ha programat el drama _Solo nos queda bailar_. Es tracta d'una pel·lícula dirigida i escrita pel suec Levan Akin. L'idioma de la projecció és el castellà i té una duració de 113 minuts.

  

El film seguix la vida de Merab, un ballarí aprenent de la Companyia Nacional de Dansa. Forma parella amb la seua companya Mary i té aspiracions de formar part de l’equip titular. Es tracta d’un jove que balla, treballa en un restaurant i es divertix. Però les seues aspiracions entraran en conflicte amb les d’Irakli, un altre ballarí, atractiu i confiat, que accedix a l’escola amb similars pretensions.

  

La projecció tindrà lloc en el Centre Cultural Mario Monreal (c/ Roma, 9) a les 19.00 hores, este diumenge 6 de juny. L'entrada de l'esdeveniment és gratuïta, tenint en compte que la pel·lícula no està recomanada per a menors de 12 anys. Així mateix, seguint les recomanacions sanitàries enfront de la Covid-19, l'aforament serà limitat.

  

  

![Imagen sin texto alternativo.](/media/4gllglt5/98-c_cartelsolonosquedabailar.jpg)  
  
  

  

*   [](http://www.facebook.com/sharer.php?u=https://aytosagunto.es/va/actualitat/la-pel-lícula-solo-nos-queda-bailar-se-projectarà-este-diumenge/ "Facebook")
*   [](http://twitter.com/share?url=https://aytosagunto.es/va/actualitat/la-pel-lícula-solo-nos-queda-bailar-se-projectarà-este-diumenge/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-pel-lícula-solo-nos-queda-bailar-se-projectarà-este-diumenge/ "Linked In")
*   [](mailto:?body=https://aytosagunto.es/va/actualitat/la-pel-lícula-solo-nos-queda-bailar-se-projectarà-este-diumenge/)